CELEX: 62004CJ0332
Nesplnenie povinnosti členským štátom
Smernica 85/337/EHS, zmenená a doplnená smernicou 97/11/ES
Posudzovanie vplyvov projektov na životné prostredie
Vzájomné pôsobenie medzi faktormi, ktoré môžu byť priamo alebo nepriamo ovplyvnené
Povinnosť zverejniť vyhlásenie o vplyve na životné prostredie
Posudzovanie obmedzené na projekty urbanistického rozvoja mimo urbanistických zón
Projekt výstavby rekreačného centra v Paterne

Nesplnenie povinnosti členským štátom – Neúplné/nesprávne prebratie článku 3, článku 9 ods. 1 a bodu 10 písm. b) prílohy II
smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie
(Ú. v. ES L 175, s. 40; Mim. vyd. 15/001, s. 248), zmenenej a doplnenej smernicou Rady 97/11/ES z 3. marca 1997 (Ú. v. ES
L 73, s. 5; Mim. vyd. 15/003, s. 151) – Neuplatnenie prechodného režimu stanoveného článkom 3 smernice 97/11/ES – Nepredloženie
projektu výstavby rekreačného centra v Paterne (Valencia) na posúdenie
Výrok:
1.
Neúplným prebratím článku 3 smernice Rady 85/337/EHS z 27. júna 1985 o posudzovaní vplyvov určitých verejných a súkromných
projektov na životné prostredie, zmenenej a doplnenej smernicou Rady 97/11/ES z 3. marca 1997, neprebratím článku 9 ods. 1
smernice 85/337/EHS, zmenenej a doplnenej smernicou 97/11, nerešpektovaním prechodného režimu stanoveného článkom 3 smernice
97/11, nesprávnym prebratím spojených ustanovení bodu 10 písm. b) prílohy II, ako aj článku 2 ods. 1 a článku 4 ods. 2 smernice
85/337, zmenenej a doplnenej smernicou 97/11, a nepredložením projektu výstavby rekreačného centra v Paterne na posúdenie
jeho vplyvov na životné prostredie a následne neuplatnením ustanovení článku 2 ods. 1, článku 3, článku 4 ods. 2 a článkov
8 a 9 smernice 85/337, zmenenej a doplnenej smernicou 97/11, si Španielske kráľovstvo nesplnilo povinnosti, ktoré mu vyplývajú
z týchto smerníc.
2.
Španielske kráľovstvo je povinné nahradiť trovy konania.